Sisäasiainministeriö
Poliisiosasto

SM:n poliisiosaston lausuntopyyntö SM054:00/2012/29.10.2012

LAUSUNTO HALLITUKSEN ESITYSLUONNOKSESTA LAIKSI POLIISIN HALLINNOSTA ANNETUN LAIN MUUTTAMISESTA JA ERÄIKSI SIIHEN LIITTYVIKSI LAEIKSI

	Pyydettynä lausuntonamme esitämme seuraavia näkökohtia esitysluonnoksiin.

Liikkuvan poliisin lakkauttaminen ei tuo tavoiteltuja säästöjä, vaan ainoastaan heikentää liikennevalvontaa pitkällä aikavälillä. Järjestely vaatii uuden paikallisen organisaation, poistaa valtakunnallisen reservin ja heikentää turvallisuustoiminnan järjestämistä erityiskohteissa ja tapahtumissa. 

Henkilöstövaikutusten osalta tulee erityisesti huolehtia palveluksessa olevan henkilöstön mahdollisuuksista urakehitykseen ja työllistymiseen oman työssäkäyntialueensa sisällä. 

Tehtäväsiirrot eri työssäkäyntialueiden välillä tulee minimoida ja etätyön mahdollisuuksia hyödyntää osana uudistuksen toteutusta.
 
Henkilöstön työllistymistä ja osaamisen kehittämistä tulee tukea ja tähän on varattava myös erillinen rahoitus. Muutosturvaan liittyvät toimenpiteet on aloitettava hyvissä ajoin ennen tehtävien päättymistä tai siirtymistä.
Muutosturvaan liittyvän palkkaturvan tulee olla yhteismitallinen koko henkilöstölle.
Lisäksi viittaamme SPJL ry:n ja ProUnion ry:n lausuntoihin, joissa on asiantuntevasti otettu kantaa uudistuksen yksityiskohtiin.

	Harri Sirén			Mikko Äikäs
		Neuvottelujohtaja		Asiamies

JAKELU	SPJL ry
	ProUnioni ry
3/MÄ/MÄ